*Príloha č. 5 súťažných podkladov*

**Rámcová dohoda č. ......./2018**

**uzavretá na základe § 83 zák. č. 343/2015 Z. z. o verejnom obstarávaní a o zmene a doplnení niektorých zákonov a § 409 a nasl. zák. č. 513/1991 Zb. Obchodný zákonník v znení neskorších predpisov**

**(ďalej len „Dohoda“)**

**-----------------------------------------------------------------------------------------------------**

|  |  |
| --- | --- |
| **1. Predávajúci:** |  |
| sídlo: |  |
| Obchodná spoločnosť zapísaná v Obchodnom registri Okresného súdu ........................, oddiel: ..........., vložka č. ................ |
| IČO: |  |
| DIČ: |  |
| IČ pre DPH: |  |
| Bankové spojenie: |  |
| Číslo účtu: |  |
| Štatutárny zástupca: |  |
| Osoba oprávnená na rokovanie |
| vo veciach zmluvy |  |
| vo veciach odborných |  |
| Tel.: |  |
| Fax: |  |
| E-mail: |  |
| Internetová adresa: |  |
| (ďalej len „predávajúci“) |
|  |
| **2. Kupujúci:** | **Národná transfúzna služba SR** |
| sídlo: | Ďumbierska 3/L, 831 01 Bratislava |
| Štátna príspevková organizácia zriadená Zriaďovacou listinou MZ SR č. 003775-4/2003 zo dňa 02.12.2003 |
| IČO: | 30 853 915 |
| DIČ: | 2021764371 |
| IČ pre DPH: | SK2021764371 |
| Bankové spojenie: | Štátna pokladnica |
| Číslo účtu:Štatutárny zástupca: | SK18 8180 0000 0070 0028 8579Rada riaditeľov, zast.: Ing. Renáta Dundová, generálny riaditeľJUDr. Adam Kalužay LL.M., ekonomický riaditeľ |
| Osoba oprávnená na rokovanie: |
| vo veciach zmluvy | Ing. Renáta Dundová, generálny riaditeľ |
| vo veciach odborných | Vladimír Lacika, vedúci Oddelenia dopravy |
| Tel.: | 02/5910 3008 |
| Fax: | 02 /5910 3020 |
| E-mail: | lacika@ntssr.sk |
| Internetová adresa: | www.ntssr.sk |
| (ďalej len „kupujúci“) |  |

**Článok I.**

**Úvodné ustanovenia**

* 1. Kupujúci ako verejný obstarávateľ podľa § 7 ods. 1 písm. d) zákona č. 343/2015 Z. z. vyhlásil oznámením č. xxx - MST, zverejneným vo Vestníku verejného obstarávania č. xxx dňa xxx verejnú súťaž na realizáciu zákazky s názvom „Špeciálne sanitné motorové vozidlá pre potreby Národnej transfúznej služby SR“ (ďalej len „verejné obstarávanie“).
	2. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade s platnými všeobecne záväznými právnymi predpismi rozhodli uzatvoriť túto Dohodu.
	3. Základným účelom tejto Dohody je v súlade s výsledkom verejného obstarávania zabezpečenie kúpy predmetu tejto Dohody, tak ako je definovaný v čl. II tejto Dohody a v Prílohe č. 1 tejto Dohody.
	4. V súlade s príslušnými ustanoveniami tejto Dohody sa plnenie predmetu Dohody bude realizovať podľa aktuálnych potrieb kupujúceho, a to na základe uzatvorenia jednotlivých kúpnych zmlúv medzi kupujúcim a predávajúcim (ďalej len „kúpna zmluva“ alebo v množnom čísle ako „kúpne zmluvy“) podľa Prílohy č. 3 tejto Dohody.

**Článok II.**

**Predmet Dohody**

1. Predmetom tejto Dohody je záväzok predávajúceho v čase platnosti a účinnosti tejto Dohody a na jej základe uzavieraných kúpnych zmlúv, dodať tovar a poskytovať služby v rozsahu určenom kupujúcim a záväzok kupujúceho dodaný tovar a poskytnuté služby prevziať a zaplatiť dohodnutú kúpnu cenu.
2. Predmetom tejto Dohody je dodávka špeciálnych sanitných motorových vozidiel pre potreby kupujúceho, vypracovanie projektovej dokumentácie na zástavbu špecializovanej nadstavby, výroba, dodávka a montáž špecializovanej nadstavby, dodávka doplnkového a špeciálneho príslušenstva a výbavy, plánované servisné činnosti.; vrátane vykonania poučenia a zaškolenia obsluhy v počte min. 2 osoby na každé dodané vozidlo v rozsahu obsluhy a údržby vozidla (ďalej len „predmet Dohody“). Detailný opis predmetu Dohody je uvedený v technickej špecifikácii v Prílohe č.1 tejto Dohody - Opis predmetu zákazky, technická špecifikácia a vlastný návrh plnenia predávajúceho, ktorý predložil vo svojej ponuke v rámci verejného obstarávania. Pre vylúčenie pochybností, v prípade rozporu medzi ustanoveniami opisu predmetu zákazky a vlastným návrhom plnenia predávajúceho, majú prednosť ustanovenia opisu predmetu zákazky, za predpokladu, že je to pre kupujúceho výhodnejšie.
3. Predpokladané množstvo predmetu Dohody, ktoré kupujúci kúpi od predávajúceho v súlade s touto Dohodou a kúpnymi zmluvami, je uvedené v štruktúrovanom rozpočte tejto Dohody, ktorý tvorí Prílohu č. 2 tejto Dohody. Vzhľadom na to, že množstvá uvedené v Prílohe č. 2 sú predpokladané množstvá, vyhradzuje si kupujúci právo považovať tieto množstvá za nezáväzné.
4. Kupujúci nie je povinný zakúpiť predpokladané množstvo predmetu Dohody, ani vyčerpať predpokladaný maximálny finančný limit podľa čl. VI. bod 6.4. tejto Dohody. Celkové zakúpené množstvo predmetu tejto Dohody bude závisieť od potrieb kupujúceho počas platnosti a účinnosti tejto Dohody.
5. V prípade, ak je v čase faktického plnenia kúpnej zmluvy k dispozícii predmet Dohody, ktorý zodpovedá všetkým požiadavkám kupujúceho stanovených vo verejnom obstarávaní, avšak tento predmet Dohody je technicky, vývojovo, dizajnovo alebo inými parametrami lepší ako predmet Dohody uvedený v ponuke predávajúceho, je predávajúci povinný ponúknuť takýto nový predmet Dohody kupujúcemu ako zmenené plnenie tejto Dohody za rovnakých podmienok, ako boli uvedené v ponuke predávajúceho pre pôvodne dohodnuté plnenie tejto Dohody. Ak kupujúci s takouto zmenou súhlasí, v uzatvorenej kúpnej zmluve presne špecifikuje nové plnenie.

**Článok III.**

**Doba plnenia**

1. Doba plnenia bude dohodnutá osobitne v uzavieraných kúpnych zmluvách podľa Prílohy č. 3 tejto Dohody.

**Článok IV.**

**Miesto plnenia**

1. Miestom plnenia sa rozumie miesto dodania predmetu Dohody. Miesto dodania predmetu Dohody je na území Slovenskej republiky. Miesto dodania bude konkrétne určené kupujúcim v uzavieraných kúpnych zmluvách.

**Článok V.**

**Pravidlá pre zmenu subdodávateľa**

1. Predávajúci môže zabezpečiť časť plnenia predmetu Dohody prostredníctvom svojich subdodávateľov. Predávajúci garantuje spôsobilosť subdodávateľov pre plnenie predmetu Dohody.
2. V Prílohe č. 4 tejto Dohody sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 4 tejto Dohody, a to bezodkladne.
4. V prípade zmeny subdodávateľa je predávajúci povinný najneskôr do 5 pracovných dní odo dňa zmeny subdodávateľa predložiť kupujúcemu informácie o novom subdodávateľovi a predmete subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
5. Povinnosti predávajúceho, vrátane pravidiel výberu subdodávateľa uvedené vyššie v tomto článku Dohody platia po celú dobu trvania tejto Dohody.
6. Predávajúci zodpovedá za plnenie zmluvy o subdodávke subdodávateľom tak, ako keby plnenie realizoval sám a je povinný dodať kupujúcemu plnenia na svoju zodpovednosť, v dohodnutom čase a v dohodnutej kvalite. Predávajúci zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke. Kupujúci nenesie akúkoľvek zodpovednosť voči subdodávateľom predávajúceho.
7. Predávajúci sa zaväzuje, že nebude so svojimi subdodávateľmi uzatvárať žiadne dohody, ktorými by bol pre kupujúceho vylúčený, obmedzený alebo sťažený priamy nákup náhradných dielov a súčiastok u subdodávateľov, a že nebude svojich subdodávateľov v tejto Dohode ani iným spôsobom ovplyvňovať. Porušenie povinnosti podľa predchádzajúcej vety sa považuje za podstatné porušenie tejto Dohody.

**Článok VI.**

**Kúpna cena a platobné podmienky**

1. Kúpna cena je stanovená dohodou zmluvných strán v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhláška č. 87/1996 Z. z.“).
2. Kúpnou cenou sa rozumie cena za predmet tejto Dohody, vrátane colných a daňových poplatkov, komplexného zabezpečenia služieb spojených s jeho dodávkou, vrátane dopravy do miesta plnenia podľa tejto Dohody (náklady na dopravu, poistenie a ostatné náklady spojené s dodávkou predmetu Dohody, vrátane vykonania predpredajného servisu a plánovaných servisných činností a vrátane poučenia a zaškolenia obsluhy).
3. Kúpna cena musí byť stanovená v mene EURO (€). K fakturovanej kúpnej cene bude vždy pripočítaná DPH stanovená v súlade so všeobecne záväznými právnymi predpismi platnými v čase dodania predmetu Dohody.
4. Maximálna celková cena za predmet Dohody, ktorý môže byť v súlade s touto Dohodou dodaný, je stanovená v súlade s výsledkom verejného obstarávania v Prílohe č. 2 tejto Dohody.
5. Maximálne jednotkové ceny za predmet Dohody sú špecifikované v Prílohe č. 2 tejto Dohody a sú stanovené ako maximálne pre jednotlivé položky, ktoré boli predmetom ponuky predávajúceho vo verejnom obstarávaní.
6. Kupujúci neposkytuje zálohové platby ani platby vopred.
7. Platby za predmet Dohody budú realizované formou bezhotovostného platobného styku prostredníctvom finančného ústavu kupujúceho, po riadnom dodaní predmetu tejto Dohody, na základe riadne vystavenej a doručenej faktúry, ktorej splatnosť je stanovená na 30 dní odo dňa jej doručenia kupujúcemu. Podrobné platobné podmienky budú dohodnuté v uzavieraných kúpnych zmluvách.
8. Dohodnutú kúpnu cenu je možné meniť iba pri zmene colných a daňových predpisov, vždy len po vzájomnej dohode zmluvných strán, v zmysle zákona č. 18/1996 Z. z. a vyhlášky č. 87/1996 Z. z.
9. V prípade, ak sa po uzatvorení tejto zmluvy preukáže, že na relevantnom trhu existuje nižšia cena (ďalej aj ako „nižšia cena“) za rovnaké alebo porovnateľné plnenie ako je obsiahnuté v tejto Dohode a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a kúpnou cenou podľa tejto Dohody je 5 % v neprospech kúpnej ceny podľa tejto Dohody, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.
10. Ak predávajúci nie je schopný dodať, alebo nedodá predmet Dohody za cenu určenú podľa bodu 6.9. tohto článku Dohody, kupujúci je oprávnený túto Dohodu vypovedať s jednomesačnou výpovednou dobou, ktorá začína plynúť prvým dňom mesiaca nasledujúcim po doručení výpovede.

**Článok VII.**

**Zodpovednosť za vady a záruka**

1. Predávajúci je povinný dodať kupujúcemu predmet Dohody v množstve a akosti podľa podmienok tejto Dohody a kúpnej zmluvy a plne spôsobilý na užívanie na dojednaný účel uvedený v prílohe č. 1 tejto Dohody. Predávajúci sa zaväzuje, že predmet Dohody bude ku dňu jeho dodania v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi stanovené požiadavky na akosť, kvality, funkčnosť a prevádzkyschopnosť predmetu Dohody, ako aj všetky bezpečnostné, požiarne, hygienické a zdravotné normy.
2. Predávajúci zodpovedá za právne i faktické vady, ktoré má predmet Dohody v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na predmete Dohody, ak je vada spôsobená porušením povinnosti predávajúceho.
3. Predávajúci poskytuje na predmet Dohody záruku. Záručná doba je uvedená v Prílohe č. 1 tejto Dohody. Záručná doba sa vzťahuje aj na špeciálne a doplnkové príslušenstvo a výbavu dodávanú ako súčasť predmetu Dohody v zmysle článku II. bod 2.2. tejto Dohody.
4. Záručná doba na každé dodané sanitné vozidlo začína plynúť odo dňa prevzatia predmetu Dohody kupujúcim na základe uzatvorenej kúpnej zmluvy. Dátum prevzatia predmetu Dohody bude uvedený na preberacom protokole a v servisnej knižke. Záručná doba neplynie po dobu, po ktorú nemohol kupujúci predmet Dohody užívať pre vady, za ktoré zodpovedá predávajúci.
5. Predávajúci zodpovedá za to, že dodaný predmet Dohody bude mať počas záručnej doby vlastnosti podľa Prílohy č. 1 tejto Dohody a že predmet Dohody bude spôsobilý na použitie za účelom, na aký sa predmet Dohody obvykle používa a že bude bez vád.
6. Kupujúci je povinný písomne oznámiť Predávajúcemu vady predmetu Dohody bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“). Pre dodržanie písomnej formy postačí uplatniť reklamáciu faxom alebo e-mailom. Zmluvné strany sa dohodli, že ustanovenie § 428 ods. 1 písm. b) a c) Obchodného zákonníka sa nepoužijú a kupujúci má nároky z vád predmetu kúpy vždy, ak tieto vady boli oznámené v lehote uvedenej v tomto bode Dohody.
7. Uplatnenie záruky musí obsahovať:
* číslo Kúpnej zmluvy,
* popis vady akosti predmetu Dohody alebo spôsob ako sa vada akosti predmetu Dohody prejavuje,
* počet vadných kusov predmetu Dohody,
* určenie spôsobu uspokojenia nároku zo záruky podľa bodu 7.9. tohto článku Dohody.
1. Predávajúci je povinný sa písomne k Uplatneniu záruky vyjadriť do 7 dní po jeho doručení. Ak sa predávajúci v tejto lehote nevyjadrí, má sa za to, že Uplatnenie záruky je oprávnené a predávajúci súhlasí s oznámenými vadami akosti predmetu Dohody (ďalej len „Oprávnená reklamácia“).
2. V uplatnení záruky je kupujúci povinný určiť, aké nároky si uplatňuje zo záruky. V prípade Oprávnenej reklamácie môže kupujúci požadovať podľa svojho uváženia:

7.9.1. vrátenie zaplatenej kúpnej ceny za predmet Dohody vykazujúci vady,

7.9.2. zľavu z kúpnej ceny za predmet Dohody vykazujúci vady,

7.9.3. výmenu predmetu Dohody vykazujúcich vady za bezchybný predmet Dohody,

7.9.4. opravu predmetu Dohody vykazujúceho vady.

1. Popri nárokoch ustanovených v bode 7.9. tohto článku Dohody má kupujúci nárok na náhradu škody.
2. V prípade nárokov z Oprávnenej reklamácie podľa bodov 7.9.1. a/alebo 7.9.2. tohto článku Dohody je predávajúci povinný vystaviť a doručiť kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou 30 kalendárnych dní odo dňa jeho doručenia kupujúcemu.
3. V prípade nárokov z Oprávnenej reklamácie podľa bodov 7.9.3. a/alebo 7.9.4. tohto článku Dohody je predávajúci povinný vymeniť predmet Dohody vykazujúci vady za bezchybný predmet Dohody a/alebo vykonať opravu predmetu Dohody bezodkladne, najneskôr do 30 dní odo dňa doručenia Uplatnenia záruky. V tomto prípade zabezpečí odobratie predmetu Dohody vykazujúceho vady z miesta dodania predmetu Dohody a dodanie bezchybného a/alebo opraveného predmetu Dohody na miesto dodania predmetu Dohody predávajúci na svoje náklady.
4. Ak predávajúci neodstráni vadu, za ktorú zodpovedá, ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený odstúpiť od danej kúpnej zmluvy na vadný predmet Dohody. Odstúpením od zmluvy nie je dotknutý nárok kupujúceho na zmluvnú pokutu podľa čl. X. Dohody, ako ani nárok na náhradu škody
5. Záručné podmienky budú uvedené v servisnej knižke predmetu kúpy a záručnom liste.
6. Predávajúci zodpovedá za škody, ktorá vznikne kupujúcemu alebo tretím osobám v dôsledku toho, že predmet Dohody mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek vyhlásenia predávajúceho v tejto Dohode alebo v kúpnej zmluve. Predávajúci sa zaväzuje odškodniť kupujúceho za akékoľvek nároky, ktoré by prípadné tretie osoby uplatnili voči kupujúcemu z dôvodu, že predmet Dohody mal vady, za ktoré predávajúci zodpovedá, alebo že niektoré z vyhlásení kupujúceho boli nepravdivé a/alebo neúplné.

**Článok VIII.**

**Servisné podmienky**

1. Predpredajný servis zabezpečí predávajúci vo svojich servisných strediskách alebo v servisných strediskách svojich zmluvných partnerov v zmysle tejto Dohody a kúpnej zmluvy.
2. Predávajúci garantuje vykonávanie plánovaných servisných činností, t.j. najmä záručného a pozáručného servisu, údržby, ako aj odstraňovanie prípadných vád a vykonávanie opráv vo vlastných servisných strediskách alebo servisných strediskách svojich zmluvných partnerov v zmysle tejto Dohody a kúpnej zmluvy.
3. Predávajúci je povinný vykonávať servis s odbornou starostlivosťou, riadne a včas. Predávajúci zodpovedá kupujúcemu za škody spôsobené neodborným a nekvalitným výkonom záručného servisu.

**Článok IX.**

**Uzatváranie kúpnych zmlúv**

1. Zmluvné strany sa dohodli, že kúpna zmluva uzatváraná na základe tejto Dohody bude zodpovedať podmienkam dohodnutým v tejto Dohode, najmä s ohľadom na maximálne jednotkové ceny a práva a povinnosti dohodnuté v tejto Dohode. V kúpnej zmluve bude určená aj celková maximálna cena za predmet Dohody kupovaný na základe uvedenej kúpnej zmluvy.
2. Návrh kúpnej zmluvy je uvedený v Prílohe č. 3 tejto Dohody.
3. Právo vyzvať predávajúceho na uzatvorenie kúpnej zmluvy má len kupujúci.

**Článok X.**

**Zmluvné pokuty a úroky z omeškania**

1. V prípade omeškania predávajúceho s dodaním predmetu Dohody v dohodnutej lehote má kupujúci právo požadovať od predávajúceho zmluvnú pokutu vo výške 0,05 % z ceny nedodaného predmetu Dohody za každý aj začatý deň omeškania.
2. V prípade neodôvodneného odmietnutia uzatvorenie kúpnej zmluvy predávajúcim, má kupujúci právo požadovať od predávajúceho zmluvnú pokutu vo výške 10 000 EUR. S ohľadom na zabezpečovaný záväzok takto určenú výšku zmluvnej pokuty zmluvné strany považujú za primeranú.
3. V prípade omeškania kupujúceho s úhradou faktúry vzniká predávajúcemu právo účtovať kupujúcemu zákonné úroky z omeškania za každý aj začatý deň omeškania.
4. V prípade omeškania predávajúceho so splnením povinnosti odstrániť vady predmetu Dohody podľa článku VII. bod 7.9.3 a/alebo 7.9.4. tejto Dohody má kupujúci právo požadovať zmluvnú pokutu vo výške 0,05 % z ceny predmetu Dohody (vozidla), s dodávkou/opravou ktorého je predávajúci v omeškaní, za každý aj začatý deň omeškania až do odstránenia vady predmetu Dohody.
5. V prípade dodania predmetu kúpnej zmluvy v rozpore s Prílohou č.1 kúpnej zmluvy - Technická špecifikácia a kúpna cena, resp. nedodania predmetu kúpnej zmluvy ani v dodatočnej primeranej lehote, zaplatí predávajúci kupujúcemu zmluvnú pokutu vo výške kúpnej ceny predmetu kúpnej zmluvy.
6. V zmysle tohto článku Dohody sa úhradou zmluvnej pokuty predávajúci nezbavuje povinnosti nahradiť škodu, ktorá vznikla porušením jeho povinností. Zmluvná pokuta je splatná v lehote 3 pracovných dní odo dňa kedy kupujúci predávajúceho vyzval na jej úhradu.

**Článok XI.**

**Doba trvania a ukončenie Dohody**

1. Táto Dohoda sa uzatvára na dobu určitú, a to do vyčerpania celkovej ceny plnenia podľa Prílohy č. 2 tejto Dohody. V prípade, že nedôjde k vyčerpaniu celkovej ceny plnenia podľa Prílohy č. 2 tejto Dohody do 48 mesiacov odo dňa uzavretia tejto Dohody, Dohoda zaniká uplynutím tejto doby.
2. Táto Dohoda zaniká:
3. uplynutím doby podľa bodu 11.1. tohto článku Dohody,
4. písomnou dohodou zmluvných strán,
5. písomnou výpoveďou ktorejkoľvek zmluvnej strany,
6. písomným odstúpením od tejto Dohody na základe zákona alebo z dôvodov podľa tejto Dohody alebo kúpnej zmluvy.
7. Kupujúci je oprávnený odstúpiť od tejto Dohody v prípade, ak:
	1. proti predávajúcemu sa začalo konkurzné konanie alebo reštrukturalizácia,
	2. predávajúci vstúpil do likvidácie,
	3. predávajúci poruší povinnosti podľa čl. V. bod 5.3 a 5.4 tejto Dohody,
	4. predávajúci nie je zapísaný v Registri partnerov verejného sektora, pričom takáto povinnosť mu vyplýva zo zákona o registri partnerov verejného sektora.
8. Kupujúci je oprávnený odstúpiť od tejto Dohody aj ak:
9. v čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,
10. táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
11. predávajúci nemal v čase uzavretia Dohody v registri partnerov verejného sektora zapísaných konečných užívateľov výhod alebo ak bolo právoplatne rozhodnuté o vyčiarknutí tohto predávajúceho z registra partnerov verejného sektora, pričom mal podľa zákona povinnosť mať v registri partnerov verejného sektora zapísaných konečných užívateľov výhod, alebo ak mu bol právoplatne uložený zákaz účasti podľa § 182 ods. 3 písm. b) zákona č. 343/2015 Z. z.; alebo
12. došlo k splneniu zákonných dôvodov na odstúpenie od Dohody (najmä § 19 zákona č. 343/2015 Z.z.)
13. predávajúci koná v rozpore s touto Dohodou a/alebo kúpnou zmluvou a/alebo všeobecne záväznými právnymi predpismi a na písomnú výzvu kupujúceho toto konanie a jeho následky v určenej primeranej lehote neodstráni.
14. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od tejto Dohody je účinné dňom nasledujúcim po dni jeho doručenia druhej zmluvnej strane. Pre prípad odstúpenia od Dohody sa zmluvné strany dohodli na vylúčení aplikácie § 351 ods. 2 Obchodného zákonníka.
15. V prípade odstúpenia od tejto Dohody je oprávnená zmluvná strana požadovať od povinnej osoby náhradu škody, ktorá jej vznikla okrem prípadov zásahu vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
16. Túto Dohodu môže každá zo zmluvných strán písomne vypovedať bez udania dôvodu s výpovednou lehotou 3 mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok XII.**

**Záverečné ustanovenia**

* 1. Jednotlivé ustanovenia tejto Dohody môžu byť menené, doplňované, resp. rušené iba písomne vo forme dodatku po dohode obidvoch zmluvných strán. Všetky zmeny týkajúce sa tejto Dohody, uvedené v očíslovaných dodatkoch, budú tvoriť neoddeliteľnú súčasť tejto Dohody.
	2. Ostatné právne vzťahy, výslovne touto Dohodou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky.
	3. Zmluvné strany sa zaväzujú, že všetky spory vyplývajúce z tejto Dohody budú riešiť prednostne rokovaním o možnej dohode. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.
	4. Predávajúci nie je oprávnený postúpiť akúkoľvek svoju pohľadávku z tejto Zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. – Občiansky zákonník v znení neskorších predpisov neplatný.
	5. Neoddeliteľnou súčasťou tejto Dohody sú tieto prílohy:

Príloha č. 1 – Opis predmetu zákazky, technická špecifikácia, vlastný návrh plnenia predávajúceho, ktorý predložil do verejného obstarávania

Príloha č. 2 – Štruktúrovaný rozpočet Dohody

Príloha č. 3 – Návrh kúpnej zmluvy

Príloha č. 4 – Informácie o subdodávateľoch

Príloha č. 5 – Zoznam servisných stredísk predávajúceho

12.6. Táto Dohoda je vyhotovená v štyroch vyhotoveniach s platnosťou originálu. Predávajúci aj Kupujúci obdržia zhodne po dve vyhotovenia tejto Dohody.

12.7. Táto Dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.

12.8. Zmluvné strany prehlasujú, že si túto Dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

V ............................ dňa ........................... V Bratislave dňa ............................

Za predávajúceho: Za kupujúceho:

............................................................. ..........................................................

(čitateľné meno) Národná transfúzna služba SR

(funkcia)

 ..........................................................

 Národná transfúzna služba SR